|  |
| --- |
| ΕΛΛΗΝΙΚΗ ΔΗΜΟΚΡΑΤΙΑ    ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ  ΕΚΠ/ΣΗΣ ΚΡΗΤΗΣ  Δ/ΝΣΗ Δ/ΘΜΙΑΣ ΕΚΠ/ΣΗΣ ΗΡΑΚΛΕΙΟΥ  **1ο ΓΕΝΙΚΟ ΛΥΚΕΙΟ ΗΡΑΚΛΕΙΟΥ**  **ΔΗΜΟΚΡΑΤΙΑΣ 1, 71306, ΗΡΑΚΛΕΙΟ**  **Τηλ. 2810346092 Fax: 2810343129**  **e-mail:** [**mail@1lyk-irakl.ira.sch.gr**](mailto:mail@1lyk-irakl.ira.sch.gr)  Πληροφορίες: Χατζάκη Αικατερίνη |

**Αριθ. Πρωτ. 105**

**Ηράκλειο, 10/2/2023**

**Π Ρ Ο Σ**

**ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ**

**ΕΚΠΑΙΔΕΥΣΗΣ ΗΡΑΚΛΕΙΟΥ**

**ΘΕΜΑ: «ΠΡΟΣΚΛΗΣΗ ΓΙΑ ΥΠΟΒΟΛΗ ΠΡΟΣΦΟΡΩΝ ΑΠΟ ΤΟΥΡΙΣΤΙΚΑ ΓΡΑΦΕΙΑ  
ΓΙΑ ΠΟΛΥΗΜΕΡΗ ΕΚΔΡΟΜΗ ΤΗΣ Β’ ΤΑΞΗΣ ΤΟΥ 1ου ΓΕΛ ΗΡΑΚΛΕΙΟΥ ΣΤΗΝ ΑΘΗΝΑ»**

Το 1ο Γενικό Λύκειο Ηρακλείου προγραμματίζει την πολυήμερη εκπαιδευτική εκδρομή της Β’ Λυκείου με προορισμό την Αθήνα. Η Διευθύντρια του σχολείου σύμφωνα με το ΦΕΚ τ.Β 456/13.02.2020 ζητά την εκδήλωση ενδιαφέροντος από τα τουριστικά γραφεία για την διοργάνωση της εκδρομής σύμφωνα με τους παρακάτω όρους και προϋποθέσεις.

**ΠΡΟΤΕΙΝΟΜΕΝΕΣ ΗΜΕΡΟΜΗΝΙΕΣ ΑΝΑΧΩΡΗΣΗΣ:**

**Αναχώρηση**: Πέμπτη 30/3/2023 (απόγευμα)

**Επιστροφή**: Τρίτη 4/4/2023 (πρωί)

**ΠΡΟΤΕΙΝΟΜΕΝΑ ΜΕΣΑ ΜΕΤΑΦΟΡΑΣ:**

Αναχώρηση με πλοίο, από το λιμάνι Ηρακλείου και επιστροφή με πλοίο από λιμάνι Πειραιά προς Ηράκλειο ή εναλλακτικά αναχώρηση με αεροπλάνο 31/3/2023 πρωί και επιστροφή 3/4/2023 βράδυ.

**ΑΡΙΘΜΟΣ ΜΑΘΗΤΩΝ:** περίπου 95-115

**ΑΡΙΘΜΟΣ ΣΥΝΟΔΩΝ:** 5 ή 6

**ΑΡΙΘΜΟΣ ΔΙΑΝΥΚΤΕΡΕΥΣΕΩΝ**: 3 (τρεις) με ημιδιατροφή

**ΞΕΝΟΔΟΧΕΙΑ:**

Τα καταλύματα θα πρέπει να είναι ασφαλή (κατάσταση κτιρίου και περιοχή), κατηγορίας **5 ή 4 αστέρων**, στο κέντρο της Αθήνας με **πρωινό και ημιδιατροφή**. Η κατανομή των μαθητών να είναι, κατά το δυνατόν, στον ίδιο όροφο. Τα δωμάτια να είναι δίκλινα ή τρίκλινα για τους μαθητές (με κανονικά κρεβάτια και **όχι ράντζα**), και μονόκλινα για τους καθηγητές σε ίδιο/ους όροφο/ους με τους μαθητές.

**ΛΟΙΠΕΣ ΠΡΟΫΠΟΘΕΣΕΙΣ:**

1. Τα τουριστικά λεωφορεία θα πρέπει να είναι σύγχρονα, κλιματιζόμενα, (όχι διώροφα) και συνεχώς διαθέσιμα και να υπάρχουν εφεδρικοί οδηγοί για όσες μετακινήσεις χρειαστεί να γίνουν πέρα του ωραρίου των βασικών οδηγών. Πριν την επιβίβαση των μαθητών θα πρέπει να γίνει έλεγχος από την αρμόδια λιμενική ή αστυνομική αρχή, ότι πληρούν όλες τις προϋποθέσεις που προβλέπονται από την ισχύουσα νομοθεσία (έγγραφα καταλληλότητας οχημάτων και βεβαιώσεις τεχνικών ελέγχων), ότι τα ελαστικά τους βρίσκονται σε καλή κατάσταση, ότι διαθέτουν ζώνες ασφαλείας και ότι οι οδηγοί διαθέτουν επαγγελματικές άδειες ικανότητας για τη συγκεκριμένη κατηγορία οχημάτων.
2. Το πρόγραμμα της εκδρομής θα περιλαμβάνει αξιοθέατα στην Αθήνα (ενδεικτικά: αρχαιολογικό μουσείο, ίδρυμα Σταύρος Νιάρχος, Σούνιο κτλ) και μονοήμερη εκδρομή στην Αράχωβα και στους Δελφούς όπως θα περιγράφεται στην αντίστοιχη πράξη του συλλόγου διδασκόντων και θα οριστικοποιηθεί τουλάχιστον 1 (μία) εβδομάδα πριν την αναχώρηση. Τροποποίηση διαδρομών μπορεί να γίνει κατά βούληση των συνοδών-καθηγητών.
3. Συνοδός πρακτορείου καθ' όλη τη διάρκεια της εκδρομής και ξεναγός σε όλους τους αρχαιολογικούς χώρους-μουσεία-εκκλησίες κλπ.
4. Πλήρης ιατροφαρμακευτική περίθαλψη και **συνοδός ιατρός σε όλη τη διάρκεια της εκδρομής για όλο το 24ωρο.**
5. Υποχρεωτική Ασφάλιση Ευθύνης Διοργανωτή (ασφαλιστική κάλυψη), όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού καθηγητή.
6. Αποδοχή από το πρακτορείο ποινικής ρήτρας σε περίπτωση αθέτησης οποιουδήποτε όρου του συμβολαίου από τη μεριά του (κατάθεση εγγυητικής επιστολής με παρακράτηση ποσού που θα καθορίσει το σχολείο, με ελάχιστο το 15% του συνολικού κόστους).
7. Επιστροφή του χρηματικού ποσού κόστους της εκδρομής σε κάθε μαθητή στην περίπτωση που η εκδρομή δεν πραγματοποιηθεί στις προβλεπόμενες ημερομηνίες, λόγω ανωτέρας βίας (έκτακτα υγειονομικά μέτρα, καιρικές συνθήκες, βουλευτικές εκλογές, θεομηνίες κλπ).
8. Την αποδοχή από το Πρακτορείο της ποινικής ρήτρας σε περίπτωση αθέτησης των όρων του συμβολαίου από την πλευρά του (εγγυητική επιστολή με ποσό που θα καθορίσει το σχολείο).
9. Έγγραφη επιβεβαίωση όλων κρατήσεων (αεροπορικών και ξενοδοχείων). Η μη ύπαρξη έγγραφης επιβεβαίωσης συνιστά λόγο αποκλεισμού.
10. Επιστροφή του χρηματικού ποσού που έχει καταβληθεί σε μαθητή που ασθενεί εκτάκτως (π.χ. covid, γρίπη ή άλλο σοβαρό λόγο υγείας) πριν την αναχώρηση της εκδρομής. Κάλυψη εξόδων επιστροφής μαθητή σε περίπτωση σοβαρής ασθένειας κατά την διάρκεια της εκδρομής.
11. Δωρεάν εισιτήρια για οικονομικά ασθενείς μαθητές.

Για τις παραπάνω υπηρεσίες ζητείται το **συνολικό κόστος** της εκδρομής καθώς και το κόστος ανά μαθητή, συμπεριλαμβανομένου του ΦΠΑ .

Τα ενδιαφερόμενα πρακτορεία που θα ανταποκριθούν στην εκδήλωση ενδιαφέροντος καλούνται να υποβάλλουν σφραγισμένο φάκελο προσφοράς, καθώς και υπεύθυνη δήλωση κατοχής του ειδικού σήματος λειτουργίας τουριστικού γραφείου, το οποίο πρέπει να είναι σε ισχύ, καθώς και φωτοαντίγραφό του. Οι προσφορές θα περιγράφουν αναλυτικά τις προσφερόμενες υπηρεσίες, καθώς και τις πιθανές ενδεχόμενες βελτιωτικές προτάσεις, και θα πρέπει να είναι σύμφωνες με την ισχύουσα νομοθεσία όπως αναφέρεται στο προαναφερόμενο ΦΕΚ**.** Οι προσφορές **θα πρέπει να κατατεθούν σφραγισμένες στο γραφείο της διευθύντριας του 1ου ΓΕΛ Ηρακλείου, το αργότερο μέχρι και την Πέμπτη 23/02/2023 *και* ώρα 11:00 π.μ.**

Στο φάκελο της προσφοράς θα πρέπει να υπάρχει απαραίτητα CD ή άλλο οπτικό μέσο με την προσφορά σε **ηλεκτρονική μορφή** (pdf, μεγέθους το πολύ 1ΜΒ), ώστε να είναι εύκολη η ανάρτησή του στο διαδίκτυο. Οι προσφορές των γραφείων μπορούν να αποσταλούν στο σχολείο ταχυδρομικά ή μe email με κωδικό ο οπόιος θα κοινοποιηθεί την ημέρα και ώρα ανοίγματος των προσφορών.Όσες προσφορές δεν φτάσουν έγκαιρα μέχρι την παραπάνω ημερομηνία ή αποσταλούν με διαφορετικό τρόπο (fax, ανοικτός φάκελος κλπ) ή συνοδεύονται από **κενό ή μη αναγνώσιμο CD**, θα θεωρούνται απαράδεκτες και δεν θα αξιολογούνται.

Η αποσφράγιση των προσφορών θα πραγματοποιηθεί αμέσως μετά τη λήξη προθεσμίας υποβολής τους, από την αρμόδια επιτροπή του σχολείου μας.

**Η Διευθύντρια**

**Χατζάκη Αικατερίνη**

**ΠΕ02 - ΦΙΛΟΛΟΓΟΣ**